CELEX: 32009B0645
Language: el
Date: 2009-04-23 00:00:00
Title: Απόφαση του Ευρωπαϊκού Κοινοβουλίου, της 23ης Απριλίου 2009, σχετικά με την απαλλαγή για την εκτέλεση του προϋπολογισμού του Ευρωπαϊκού Οργανισμού Φαρμάκων για το οικονομικό έτος 2007

26.9.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 255/117
            
         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 23ης Απριλίου 2009
   σχετικά με την απαλλαγή για την εκτέλεση του προϋπολογισμού του Ευρωπαϊκού Οργανισμού Φαρμάκων για το οικονομικό έτος 2007
   (2009/645/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   
               —
            
            
               έχοντας υπόψη τους ετήσιους λογαριασμούς του Ευρωπαϊκού Οργανισμού Φαρμάκων για το οικονομικό έτος 2007 (1),
            
         
               —
            
            
               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού Φαρμάκων για το οικονομικό έτος 2007, μαζί με τις απαντήσεις του Οργανισμού (2),
            
         
               —
            
            
               έχοντας υπόψη τη σύσταση του Συμβουλίου, της 10ης Φεβρουαρίου 2009 (5588/2009 — C6-0060/2009),
            
         
               —
            
            
               έχοντας υπόψη τη συνθήκη ΕΚ, και ιδίως το άρθρο 276,
            
         
               —
            
            
               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185,
            
         
               —
            
            
               έχοντας υπόψη τον κανονισμό (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, για τον καθορισμό κοινοτικών διαδικασιών για τη χορήγηση άδειας και την εποπτεία όσον αφορά τα φάρμακα που προορίζονται για ανθρώπινη και για κτηνιατρική χρήση, και για την ίδρυση Ευρωπαϊκού Οργανισμού Φαρμάκων (4), και ιδίως το άρθρο 68,
            
         
               —
            
            
               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5), και ιδίως το άρθρο 94 του εν λόγω κανονισμού,
            
         
               —
            
            
               έχοντας υπόψη το άρθρο 71 και το παράρτημα V του κανονισμού του,
            
         
               —
            
            
               έχοντας υπόψη την έκθεση της επιτροπής ελέγχου των προϋπολογισμών και τη γνωμοδότηση της επιτροπής περιβάλλοντος, δημόσιας υγείας και ασφάλειας των τροφίμων (Α6-0162/2009),
            
         
               1.
            
            
               χορηγεί απαλλαγή στον γενικό διευθυντή του Ευρωπαϊκού Οργανισμού Φαρμάκων όσον αφορά την εκτέλεση του προϋπολογισμού του Οργανισμού για το οικονομικό έτος 2007·
            
         
               2.
            
            
               καταγράφει τις παρατηρήσεις του στο ψήφισμα που ακολουθεί·
            
         
               3.
            
            
               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στον γενικό διευθυντή του Ευρωπαϊκού Οργανισμού Φαρμάκων, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).
            
         
      
         
            Ο Πρόεδρος
         
         Hans-Gert PÖTTERING
      
      
         
            Ο γενικός γραμματέας
         
         Klaus WELLE
      
   
   
      (1)  ΕΕ C 278 της 31.10.2008, σ. 10.
   
      (2)  ΕΕ C 311 της 5.12.2008, σ. 27.
   
      (3)  ΕΕ L 248 της 16.9.2002, σ. 1.
   
      (4)  ΕΕ L 136 της 30.4.2004, σ. 1.
   
      (5)  ΕΕ L 357 της 31.12.2002, σ. 72.
   ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 23ης Απριλίου 2009
   που περιέχει τις παρατηρήσεις οι οποίες αποτελούν αναπόσπαστο τμήμα της απόφασης σχετικά με την απαλλαγή για την εκτέλεση του προϋπολογισμού του Ευρωπαϊκού Οργανισμού Φαρμάκων για το οικονομικό έτος 2007
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   
               —
            
            
               έχοντας υπόψη τους ετήσιους λογαριασμούς του Ευρωπαϊκού Οργανισμού Φαρμάκων για το οικονομικό έτος 2007 (1),
            
         
               —
            
            
               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού Φαρμάκων για το οικονομικό έτος 2007, μαζί με τις απαντήσεις του Οργανισμού (2),
            
         
               —
            
            
               έχοντας υπόψη τη σύσταση του Συμβουλίου, της 10ης Φεβρουαρίου 2009 (5588/2009 — C6-0060/2009),
            
         
               —
            
            
               έχοντας υπόψη τη συνθήκη ΕΚ, και ιδίως το άρθρο 276,
            
         
               —
            
            
               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185,
            
         
               —
            
            
               έχοντας υπόψη τον κανονισμό (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, για τον καθορισμό κοινοτικών διαδικασιών για τη χορήγηση άδειας και την εποπτεία όσον αφορά τα φάρμακα που προορίζονται για ανθρώπινη και για κτηνιατρική χρήση, και για την ίδρυση ενός Ευρωπαϊκού Οργανισμού Φαρμάκων (4), και ιδίως το άρθρο 68,
            
         
               —
            
            
               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5), και ιδίως το άρθρο 94 του εν λόγω κανονισμού,
            
         
               —
            
            
               έχοντας υπόψη το άρθρο 71 και το παράρτημα V του κανονισμού του,
            
         
               —
            
            
               έχοντας υπόψη την έκθεση της επιτροπής ελέγχου των προϋπολογισμών και τη γνωμοδότηση της επιτροπής περιβάλλοντος, δημόσιας υγείας και ασφάλειας των τροφίμων (Α6-0162/2009),
            
         
               Α.
            
            
               λαμβάνοντας υπόψη ότι το Ευρωπαϊκό Ελεγκτικό Συνέδριο σημειώνει ότι έλαβε εύλογη διαβεβαίωση όσον αφορά την αξιοπιστία των ετήσιων λογαριασμών για το οικονομικό έτος 2007 και το ότι οι υποκείμενες πράξεις είναι, στο σύνολό τους, νόμιμες και κανονικές,
            
         
               Β.
            
            
               λαμβάνοντας υπόψη ότι στις 22 Απριλίου 2008 το Κοινοβούλιο χορήγησε απαλλαγή στον διευθυντή του Ευρωπαϊκού Οργανισμού Φαρμάκων όσον αφορά την εκτέλεση του προϋπολογισμού του Οργανισμού για το οικονομικό έτος 2006 (6), στο δε συνοδευτικό ψήφισμα της απόφασης περί απαλλαγής, μεταξύ άλλων,
               
                           —
                        
                        
                           επεσήμανε την παρατήρηση που περιλαμβάνεται στην έκθεση του Ελεγκτικού Συνεδρίου για το 2006, ότι, όσον αφορά τις διοικητικές δαπάνες, η εκτέλεση των πιστώσεων ανάληψης υποχρεώσεων ήταν κάτω από 60 %,
                        
                     
                           —
                        
                        
                           επεσήμανε ότι σημαντικό ποσό των πιστώσεων του προϋπολογισμού για το 2006 μεταφέρθηκε στο 2007 λόγω της φύσης των έργων που αναλαμβάνει ο Οργανισμός,
                        
                     
                           —
                        
                        
                           επισήμανε ότι τον Δεκέμβριο του 2006 το διοικητικό συμβούλιο του Οργανισμού αποφάσισε να προβεί σε αναθεώρηση του συστήματος κλιμακουμένων τελών, σε διαβούλευση με τις αρμόδιες εθνικές αρχές·
                        
                     
         
               1.
            
            
               υπογραμμίζει ότι ο προϋπολογισμός του Οργανισμού χρηματοδοτείται τόσο από τον προϋπολογισμό της ΕΕ όσο και, κυρίως, από τα τέλη που καταβάλλουν οι αιτούσες φαρμακοβιομηχανίες προκειμένου να αποκτήσουν ή να διατηρήσουν κοινοτικές άδειες εμπορίας· επισημαίνει ωστόσο ότι η γενική συνεισφορά της ΕΕ αυξήθηκε κατά 24,48 % μεταξύ του 2006 και του 2007 και αντιπροσωπεύει ποσοστό 24,13 % των συνολικών εσόδων για το 2007· έχει επίσης υπόψη του στο πλαίσιο αυτό τα νέα καθήκοντα που απορρέουν από τον κανονισμό (ΕΚ) αριθ. 1901/2006 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006 για τα παιδιατρικά φάρμακα (7), και την αύξηση των κονδυλίων για τα ορφανά φάρμακα·
            
         
               2.
            
            
               εκφράζει την ικανοποίησή του για τις προσπάθειες που καταβάλλει ο Οργανισμός προκειμένου να παρέχει περισσότερες επιστημονικές γνωμοδοτήσεις στα πρώτα στάδια ανάπτυξης νέων φαρμάκων, καθώς για και τα μέτρα που λαμβάνει για την πιο έγκαιρη αξιολόγηση καίριων για τη δημόσια υγεία φαρμάκων και για την ταχύτερη ανάπτυξη και εφαρμογή των προγραμμάτων τηλεματικής·
            
         
               3.
            
            
               θεωρεί τον Οργανισμό πηγή ανεκτίμητης επιστημονικής εμπειρίας και βέλτιστων πρακτικών όσον αφορά την αξιολόγηση και παρακολούθηση φαρμάκων στην Ευρώπη και εκφράζει την ικανοποίησή του για τη συνεισφορά της Επιτροπής και των κρατών μελών στην προσπάθεια εναρμόνισης των ρυθμιστικών προτύπων σε διεθνές επίπεδο·
            
         
               4.
            
            
               ενθαρρύνει τον Οργανισμό να συνεχίσει τις προσπάθειές του στον τομέα των ορφανών φαρμάκων, αλλά αποδοκιμάζει τη μείωση που παρατηρείται στη συνεισφορά για τα ορφανά φάρμακα, η οποία οφείλεται κυρίως στην αλλαγή πολιτικής όσον αφορά τη μείωση των τελών για τα ορφανά φάρμακα ως αποτέλεσμα της ευελιξίας που επιτρέπει ο κανονισμός (ΕΚ) αριθ. 297/95 του Συμβουλίου, της 10ης Φεβρουαρίου 1995, σχετικά με τα τέλη που καταβάλλονται στον Ευρωπαϊκό Οργανισμό Αξιολόγησης Φαρμάκων (8), η οποία, ωστόσο, επέφερε μείωση κατά 26,25 % το 2007 εν συγκρίσει με το 2006·
            
         
               5.
            
            
               υπογραμμίζει τον ρόλο του Οργανισμού στην παρακολούθηση της ασφαλείας των φαρμάκων μέσω του δικτύου της φαρμακοεπαγρύπνησης· καλεί ωστόσο να συνεχιστούν οι προσπάθειες για διαρκή βελτίωση του επιπέδου επαγρύπνησης·
            
         Αδυναμίες στη δημοσιονομική διαχείριση σχετικά με το πρόγραμμα Telematics
   
               6.
            
            
               επισημαίνει την κριτική που άσκησε το Ελεγκτικό Συνέδριο ότι, όπως και το 2006, το υψηλό ποσοστό μεταφορών πιστώσεων για διοικητικές δαπάνες οφειλόταν κυρίως στο πρόγραμμα Telematics· επισημαίνει τη δήλωση του Ελεγκτικού Συνεδρίου, ότι η κατάσταση αυτή αντίκειται στην αρχή του ενιαυσίου του προϋπολογισμού και ότι ο Οργανισμός θα πρέπει να διασφαλίσει καλύτερο προγραμματισμό και έλεγχο της εκτέλεσης του προγράμματος·
            
         
               7.
            
            
               επισημαίνει τη σύσταση του Ελεγκτικού Συνεδρίου, ότι ο Οργανισμός οφείλει να εξετάσει τη χρήση του συστήματος διαχωριζόμενων πιστώσεων για το πρόγραμμα Telematics, το πλέον ενδεδειγμένο για τη δημοσιονομική διαχείριση τέτοιων προγραμμάτων·
            
         
               8.
            
            
               καλεί τον Οργανισμό να υλοποιήσει τη σύσταση του Ελεγκτικού Συνεδρίου και να αρχίσει σύντομα να χρησιμοποιεί διαχωριζόμενες πιστώσεις για το πρόγραμμα Telematics· ζητεί από τον Οργανισμό να αναφέρει τις ενέργειες που ανέλαβε, στην ετήσια έκθεση δραστηριοτήτων του για το 2008·
            
         Αδυναμίες στις διαδικασίες προμηθειών
   
               9.
            
            
               επισημαίνει τη διαπίστωση του Ελεγκτικού Συνεδρίου σχετικά με τις διαδικασίες πρόσληψης, που διαπιστώνει τα εξής:
               
                           —
                        
                        
                           σε δύο περιπτώσεις, οι επιλεγείσες διαδικασίες δεν τεκμηριώθηκαν επαρκώς,
                        
                     
                           —
                        
                        
                           σε τρεις περιπτώσεις, οι μέθοδοι υπολογισμού για τα κριτήρια των τιμών ήταν ακατάλληλες,
                        
                     
                           —
                        
                        
                           στην περίπτωση μίας διαδικασίας σύμβασης που κινήθηκε από κοινού με άλλους πέντε οργανισμούς, δεν είχε καθοριστεί επαρκώς ο όγκος των προς παροχή υπηρεσιών·
                        
                     
         
               10.
            
            
               επισημαίνει τις απαντήσεις του Οργανισμού, σύμφωνα με τις οποίες:
               
                           —
                        
                        
                           έχει καθιερώσει μέθοδο αντικειμενικής αξιολόγησης των τιμών ως κριτηρίου ανάθεσης με ισχύ από 17ης Μαρτίου 2008,
                        
                     
                           —
                        
                        
                           στην περίπτωση της κοινής διαδικασίας δημόσιας σύμβασης, η αρχική εκτίμηση χρειάστηκε να αναθεωρηθεί λόγω των τεχνολογικών εξελίξεων που σημειώθηκαν στο διάστημα που μεσολάβησε μεταξύ του καθορισμού των υπηρεσιών που επρόκειτο να παρασχεθούν και της έναρξης της διαδικασίας προμήθειας·
                        
                     
         
               11.
            
            
               ζητεί από τον Οργανισμό να διορθώσει τις αδυναμίες των προαναφερθεισών διαδικασιών προμηθειών και να αναφέρει τα μέτρα που έλαβε σχετικά, στην ετήσια έκθεση δραστηριοτήτων του για το 2008·
            
         Πρόοδος προς την κατεύθυνση της διασφάλισης συμμόρφωσης προς τη ρύθμιση των τελών
   
               12.
            
            
               επισημαίνει ότι το Ελεγκτικό Συνέδριο, στην έκθεσή του για το 2006, διαπίστωσε ότι η πρακτική του Οργανισμού ήταν αντίθετη προς τη ρύθμιση των τελών του, για τους ακόλουθους λόγους: οι πελάτες του Οργανισμού χρεώθηκαν ποσό κατανεμόμενο σε δύο μέρη: το κόστος του Οργανισμού και ένα ποσό που επιστράφηκε στους εισηγητές των κρατών μελών, για την κάλυψη των εξόδων τους· οι εισηγητές των κρατών μελών, ωστόσο, δεν υπέβαλαν ποτέ πλήρη στοιχεία για το πραγματικό κόστος τους·
            
         
               13.
            
            
               επισημαίνει ότι το Ελεγκτικό Συνέδριο, με την ετήσια έκθεσή του για το 2007, έδωσε συνέχεια στις διαπιστώσεις αυτές, δηλώνοντας ότι το διοικητικό συμβούλιο του Οργανισμού είχε συγκροτήσει ομάδα κοστολόγησης η οποία υπέβαλε πρόταση για εναλλακτική λύση στην αμοιβή των εισηγητών, στο τέλος του 2007·
            
         
               14.
            
            
               επιμένει ότι, σύμφωνα με τη σύσταση του Ελεγκτικού Συνεδρίου, ο Οργανισμός πρέπει να σημειώσει περαιτέρω πρόοδο για την επίλυση του προβλήματος και να αναφέρει τα διορθωτικά μέτρα που έλαβε, στην ετήσια έκθεση δραστηριοτήτων του για το 2008·
            
         
               15.
            
            
               για περαιτέρω παρατηρήσεις οριζόντιου χαρακτήρα που συνοδεύουν την απόφαση απαλλαγής παραπέμπει στο ψήφισμά του της 23ης Απριλίου 2009 σχετικά με τη δημοσιονομική διαχείριση των οργανισμών της ΕΕ (9).
            
         
      (1)  ΕΕ C 278 της 31.10.2008, σ. 10.
   
      (2)  ΕΕ C 311 της 5.12.2008, σ. 27.
   
      (3)  ΕΕ L 248 της 16.9.2002, σ. 1.
   
      (4)  ΕΕ L 136 της 30.4.2004, σ. 1.
   
      (5)  ΕΕ L 357 της 31.12.2002, σ. 72.
   
      (6)  ΕΕ L 88 της 31.3.2009, σ. 175.
   
      (7)  ΕΕ L 378 της 27.12.2006, σ. 1.
   
      (8)  ΕΕ L 35 της 15.2.1995, σ. 1.
   
      (9)  Βλέπε σελίδα 206 της παρούσας Επίσημης Εφημερίδας.